
Tisztelt Képviselő-testület!

Az államháztartásról szóló 2011. évi CXCV. törvény 23., 24-26., 29/A. §-a, valamint a végrehajtásáról szóló 368/2011. (XII.31.) Kormányrendelet 24. §, 27. § és 28. §-ainak előírásai szerint 
Mórágy Község Önkormányzata 2023. évi költségvetési rendelet-tervezetét az alábbiak szerint terjesztem elő.

I. Általános indokolás

Az Országgyűlés 2023. július 07-én fogadta el a Magyarország 2024. évi Központi költségvetéséről szóló 2023. évi LV. törvényét (továbbiakban költségvetési törvény). 

A rendelettervezet összeállításának alapja döntő részben a költségvetési törvényben, valamint Magyarország 2024. évi központi költségvetésének megalapozásáról szóló 2023. évi LIII. törvényében foglalt szabályzórendszer volt.
A költségvetés szerkezetét, kötelező elemeit, tartalmát az alábbi jogszabályok határozzák meg: 

· az államháztartásról szóló 2011. évi CXCV. törvény (továbbiakban Áht.);

· az államháztartásról szóló törvény végrehajtásáról szóló 368/2011. (XII.31.) kormányrendelet;

· Magyarország gazdasági stabilitásáról szóló 2011. évi CXCIV. törvény;

· az adósságot keletkeztető ügyletekhez történő hozzájárulás részletes szabályairól szóló 353/2011. (XII.31.) kormányrendelet;

· Magyarország 2024. évi központi költségvetéséről szóló 2023. évi LV. törvény;

· az államháztartás számviteléről szóló 4/2013 (I.11.) kormányrendelet.

A költségvetési előirányzatokat az Áht. előírásai alapján kötelező, önként vállalt, valamint államigazgatási feladatok szerinti bontásban szerepeltetjük. 
II. Részletes indokolás

1. § - hoz: A rendelet hatálya a területi és személyi hatályát rendezi.

2. § - hoz: Tartalmazza a költségvetés bevételi és kiadási oldalát.

3-4. § - hoz: Tartalmazza a bevételek és kiadások jóváhagyásának rendjét.

5. § - hoz: Tartalmazza a központi források elszámolásának szabályait.

6. §- hoz: A tartalékok felhasználására vonatkozó rendelkezéseket tartalmazza.

7-8. § - hoz: Az önkormányzat előirányzat módosításának szabályait határozza meg.

9-10.§ - hoz: Meghatározza a költségvetés végrehajtásának szabályait.

11. § - hoz: A költségvetés végrehajtásának ellenőrzését tartalmazza.

12-13. § - hoz: Hatályba léptető és átmeneti rendelkezéseket tartalmazza.

A rendelet önkormányzati szintű adatokat tartalmaz, részletes indokolást a továbbiakban a mellékletek mentén adjuk meg.

1. Általános rendelkezések

Mórágy Község Önkormányzata által irányított költségvetési szervei esetében változás az előző évhez képest nem történt.

A költségvetés előirányzatai között az alábbi intézmények előirányzatai szerepelnek:

- Mórágy Község Önkormányzata;

- Mórágyi Óvoda

Magyarország 2024. évi központi költségvetéséről szóló 2023. évi LV. törvény rendelkezései szerint az önkormányzati finanszírozás tekintetében a 2024. év legfőbb célkitűzése a kiszámíthatóság és stabilitás megtartása, a működési hiány nélküli gazdálkodás fiskális feltételeinek erősítése. 

A költségvetés előirányzatainak biztosítania kell az önkormányzat működési kereteit, az e felett rendelkezésre álló saját bevételeknek és a pályázati támogatásoknak pedig az önkormányzati fejlesztéseket.

A rendelet tervezet működési előirányzatai biztonságos működési kereteket tartalmaznak. 

Erre lehetőséget részben a költségvetési törvényben már korábbi évekről is ismert, úgynevezett feladatfinanszírozási rendszer, részben pedig a saját bevételek közé tartozó helyi adó biztosít, emellett a Társadalmi Ellenőrző Tájékoztató Társuláson keresztül a Központi Nukleáris Pénzügyi Alapból kapott működési támogatás is jelentős forrásnak számít. 

2. Az önkormányzat 2024. évi költségvetése

A 2024. évi költségvetés főösszegét a mellékelt rendelet-tervezet szerint 246.187.080,- Ft-ban javasoljuk jóváhagyni.

Az Önkormányzat bevételi és kiadási előirányzatait összefoglalóan, valamint a kötelező, az önként vállalt, az államigazgatási feladatokhoz tartozó bevételeket és kiadásokat az 1. számú melléklet tartalmazza kiemelt előirányzatonként.

2.1. A bevételek (1. számú melléklet) 
A költségvetési bevételek vonatkozásában a helyi önkormányzat költségvetési bevételei között kell megtervezni:

· a helyi önkormányzat bevételeit, így különösen:

· a helyi adó bevételeket, 

· az állami támogatásokat,
· a központi költségvetésből származó egyéb költségvetési támogatásokat, 

· elkülönítetten az EU-s forrásból finanszírozott támogatással megvalósuló programok, projektek bevételeit.
Az önkormányzat bevételei az alábbi kiemelt előirányzatok szerint kerülnek tervezésre

	Kiemelt bevételi előirányzatok
	2024. évi

eredeti előirányzat 
(forintban)

	
	összege
	Bevételi forrás %-a az összes bevételhez viszonyítva

	Önkormányzat működési támogatásai 
	93.091.312,-
	37,81 %

	Működési célú támogatások államháztartáson belülről
	82.193.711,-
	33,39 %

	Felhalmozási célú támogatások államháztartáson belülről
	0,-
	0 %

	Közhatalmi bevétel
	6.670.000,-
	2,7 %

	Működési bevétel
	30.884.585,-
	12,55 %

	Felhalmozási bevétel
	0,-
	0,0 %

	Működési és felhalmozási célú átvett pénzeszköz
	0,-
	0,0 %

	Hitel
	0,-
	0,0 %

	Előző évi maradvány /és vállalkozási maradvány alaptevékenység ellátására történő igénybevétele/
	33.347.472,-
	13,55 %

	Összes bevétel:
	246.187.080,-
	100 %


A fentiek alapján a bevételek között a legnagyobb arányt a következő kiemelt bevételi előirányzatok jelentették:

· Önkormányzat működési támogatásai (az államtól kapott normatív támogatások)
· Működési célú támogatások államháztartáson belülről

· Előző évi maradvány /és vállalkozási maradvány alaptevékenység ellátására történő igénybevétele/

A bevételek elemzése

A központi költségvetéséből kapott támogatás kiemelt előirányzatán belül a következők kerültek tervezésre: 

a) Helyi önkormányzatok működésének általános támogatása 
26.668.655,- Ft

b) Önkormányzatok egyes köznevelési feladatainak támogatása
25.286.636,- Ft

c) Önkormányzatok szociális és gyermekjóléti, étkeztetési feladatok támogatása
37.361.034,- Ft

d) Önkormányzatok kulturális feladatok ellátására kapott támogatás
3.774.987,- Ft
Működési és felhalmozási célú támogatások Áh-n belülről előirányzatán belül a következők kerültek tervezésre: 

TETT-től megállapodás szerint
80.075.000,- Ft

Közfoglalkoztatás 2024. évi támogatása
2.118.711,- Ft
Közhatalmi bevétel kiemelt előirányzatán belül az Áht. 5. § (1) bekezdés a) pontjában meghatározott, alábbi bevételek kerültek figyelembe:

a) magánszemélyek kommunális adója





1.900.000,- Ft

b) építmény adó







  
    270.000,- Ft

a) helyi iparűzési adó:
4.500.000,- Ft 

Az intézményi működési bevételek közé azok a bevételek kerültek beszámításra, amelyek a működés során keletkeznek, így különösen:

Bérleti díj bevételek (lakbér, bérleti díjak, földbérleti díj)
4.603.840,- Ft 

Szociális étkezés
6.048.362,- Ft

Óvodánál térítési díjak, vendég étkezés
13.316.709,- Ft

2.2. A kiadások (1. számú melléklet) 
	Főbb kiadási előirányzat csoportok
	2024. évi

eredeti előirányzat (forintban)

	
	összege
	Kiadási forrás %-a az összes kiadáshoz viszonyítva

	Működési költségvetési kiadás
	240.836.464,-
	97,83%

	Tartalékok
	2.000.000,-
	0,81 %

	Felhalmozási költségvetési kiadás
	0,-
	0 %

	Államháztartáson belüli megelőlegezés
	3.350.616,-
	1,36 %

	Összes kiadás
	246.187.080,-
	100 %


A működési költségvetési kiadások a kiemelt előirányzatok szerint a következők szerint alakultak

	Főbb kiadási előirányzat csoportok
	2023. évi

eredeti előirányzat (forintban)

	
	összege
	Kiadási %-a az összes kiadáshoz viszonyítva

	Személyi jellegű kiadások
	86.078.316,-
	34,96 %

	Munkaadókat terhelő járulékok és szociális hozzájárulási adó
	10.978.431,-
	4,46 % 

	Dologi jellegű kiadások
	121.159.099,-
	49,21 %

	Ellátottak pénzbeli juttatásai
	6.615.000,-
	2,69 %

	Egyéb működési célú kiadások 
	16.005.618,-
	6,51 %

	Általános tartalék
	2.000.000,-
	0,81 %

	Államháztartáson belüli megelőlegezés
	3.350.616,-
	1,36 %

	Összes működési kiadás
	246.187.080,-
	100 %


A fentiek alapján a kiadások között a legnagyobb arányt a következő kiemelt előirányzatok jelentették:

· Személyi jellegű kiadások járulékokkal

· Dologi jellegű kiadások
· Ellátottak pénzbeli juttatásai
A személyi jellegű kiadások jellemzői
Az illetmény-kiadások jellemzői: A jogszabályi előírásoknak megfelelően került megtervezésre. 
A szociális hozzájárulási adó jellemzői

A jogszabályi előírásoknak megfelelően került megtervezésre. 

Ellátottak pénzbeli juttatásai 
Mórágy Községi Önkormányzat Képviselő-testülete a szociális igazgatás és szociális ellátás helyi szabályozásáról a 12/2017. (XII.29.) önkormányzati rendeletet megalkotta, ennek alapján az ott felsorolt támogatási formákhoz tartozóan került sor előirányzatok tervezésére.

2024. évben az egyes szociális és gyermekjóléti, étkeztetési feladatainak támogatására az állam ismét jelentős szociális támogatásban részesítette önkormányzatunkat, 37.361.034,- Ft-ot biztosít. 

A rendelet tervezetben a várható kiadásokat, a 2023. évi tény adatok figyelembevétele mellett állítottunk össze, a helyi önkormányzat által a lakosságnak juttatott támogatásokat, valamint a szociális, rászorultsági jellegű ellátásokat keret összegben állapítottuk meg. Ez az összeg 6.615.000,- Ft. 

Így ebben a költségvetési évben is az összeg felhasználásaként át kell gondolnunk, hogy milyen mértékű támogatást tudunk biztosítani a rászorulóknak, és milyen címen tehetjük meg az eddig ismert támogatási formákon felül.
Az önkormányzat, óvoda felhalmozási kiadást nem tervezett:

Óvoda beruházásokra összesen:
0,- Ft 

Önkormányzat felújításokra összesen:
0,- Ft

2.3. A költségvetés egyenlege 

Az Áht. 23. § (2) bekezdés c) pontja alapján a rendeletben meg kell határozni a költségvetési egyenleg összegét.

· költségvetési többlet, vagy

· költségvetési hiány.

Az előzőekben meghatározott különbözet hiány. A hiány összege 
29.996.856,- Ft,
 melyből a  
· Költségvetési működési hiány 

- működési bevétel:
212.839.608,- Ft

- működési kiadás:
242.836.464,- Ft

Működési hiány:
29.996.856,- Ft
· Költségvetési felhalmozás hiány:
- felhalmozási bevétel:
0,- Ft

- felhalmozási kiadás:
0,- Ft

Felhalmozási hiány:
0,- Ft
A hiányt a finanszírozási bevételek és kiadások különbözete fedezi.
Az önkormányzatok esetében a költségvetési hiány finanszírozásáról a költségvetési rendeletnek kell rendelkeznie. Az Áht. 23. § (2) bekezdés d)-e) pontja rögzíti, hogy a hiány esetében rendelkezni kell a belső és a külső finanszírozása során keletkező finanszírozási célú pénzügyi műveletekről, ezeket tagolni kell működési és felhalmozási cél szerint.

A hiány finanszírozási módját a rendelet tartalmazza. 

2.4. A költségvetési létszámkeret

Az önkormányzat összesített létszámkerete átlagos statisztikai állományi létszámot tekintve 6 fő. A közfoglalkoztatottak éves létszám-előirányzata 7 fő. A létszám-előirányzat a közfoglalkoztatási terv figyelembe-vételével került megállapításra. Az Óvoda összesített létszámkerete átlagos statisztikai állományi létszámot tekintve 7 fő
3. A tartalék

Az Áht. 23. § (3)-(4) bekezdése, valamint Vht. rendelet 24. § (1) bekezdés bc) pontja rögzíti a tartalékkal kapcsolatos szabályokat.

Ezek alapján a költségvetési rendeletben elkülönítetten kell szerepeltetni az évközi többletigények, valamint az elmaradt bevételek pótlására szolgáló általános tartalék és céltartalék összegét.

Az általános és céltartalék felett a képviselő-testület rendelkezik, amely e jogát a polgármesterre vagy a képviselő-testület bizottságára átruházhatja. A testület e jogáról a rendelettervezetben a költségvetés végrehajtására vonatkozó szabályai között rendelkezik.

Az általános tartalék tervezett összege 





   2.000.000 ,- Ft,
a pályázati céltartalék tervezett összege 





                0,- Ft.

4. Végrehajtásra vonatkozó szabályok

Az Áht. 23. § (2) bekezdés h) pontja rendelkezik arról, hogy a helyi önkormányzatnak a költségvetési rendeletében kell meghatározni a finanszírozási célú pénzügyi műveletekkel kapcsolatos hatásköröket.

Ennek megfelelően a rendelet kitér az egyes finanszírozási műveletekre, az egyes műveletekkel kapcsolatos hatáskörökre.

5. Hatályba léptető és átmeneti rendelkezések
Tekintettel arra, hogy a költségvetési rendelet az egész évre vonatkozik, ezért indokolt a kihirdetést követő napon történő hatálybaléptetés. 

Az átmeneti gazdálkodási időszakot (tárgyév elmúlt időszakát) érintő bevételek, illetve felmerült és teljesített kiadások beépítésre kerültek a rendelettervezetbe. 

Kérem a tisztelt képviselő-testületet, hogy az előterjesztés alapján a rendelettervezetet tárgyalja meg, majd döntsön a 2024. évi költségvetés tárgyában.

Mórágy, 2024. február 14.









Glöckner Henrik sk.









    polgármester

